stanford-oval/wikipedia huggingface dataset:
פרד השינגר
ראשית חייו

השינגר נולד ב-2 בדצמבר 1999 במנהטן, ניו יורק, בנם של שרה רוזן ופול השינגר. אביו של אביו, פרד מ' השינגר (אנ') היגר מגרמניה לניו יורק בגיל 16, קצת לפני תחילת מלחמת העולם השנייה, והיה לעורך מדור החינוך של הניו יורק טיימס בשנים 1959–1990. הוא גדל בשכונת אפר וסט סייד ולמד בבית הספר סנט אן (אנ'), שם כללו חבריו לכיתה השחקנים לוקאס הדג'ס ומאיה הוק. השינגר היה כתב נוער.
קריירה

בשנת 2018, השינגר ערך את הופעת הבכורה שלו בתור טרבור בדרמת ההתבגרות "כיתה ח'". בשנה שלאחר מכן, הוא השתתף בסרט הדרמה של מארק מאיירס (אנ'), "החשוד העיקרי" (אנ'), המבוסס על הרומן באותו שם של סטיבן אמידון (אנ') מ-2004. הוא הוקרן בבכורה בפסטיבל הסרטים הבינלאומי של טורונטו ולאחר מכן הוקרן דרך DirecTV Cinema ב-20 במרץ 2020.
בשנת 2020, השינגר כיכב לצד טום הנקס בסרט המערבון של פול גרינגראס, "חדשות העולם הגדול", אשר מבוסס על הרומן "חדשות העולם הגדול" של פולט ג'ילס (אנ') משנת 2016.
בשנת 2021, הוא שיחק לצד איימי אדמס בסרט המתח הפסיכולוגי בבימויו של ג'ו רייט (אנ') "האישה בחלון"; הסרט, הוא מבוסס על הרומן רב המכר באותו שם (אנ') של א. ג'. פין (אנ') מ-2018, הוא כבר צולם לפני מגפת הקורונה. באותה שנה, הוא הופיע בתור סיימון קליוודה בטרילוגיית סרטי האימה של נטפליקס "רחוב פחד", הכוללים "רחוב הפחד – חלק 1: 1994", "רחוב הפחד – חלק 2: 1978" ו"רחוב הפחד – חלק 3: 1666" שיצאו לאקרנים ב-2021. תפקיד הפריצה של השינגר הגיע בהופעה שלו בתור קווין מוסבכר בעונה הראשונה של הסדרה "הלוטוס הלבן" של HBO, שיצאה באותה שנה.
בשנת 2024, השינגר יגלם את דמיטרי סמרדיאקוב / זיקית בסרט "קרייבן הצייד", החמישי ביקום ספיידרמן של סוני מבית מארוול קומיקס עם אהרון טיילור-ג'ונסון בתפקיד הראשי, המתוכנן לצאת לאקרנים ב-30 באוגוסט 2024. באותה שנה עומד גם לככב בסרט הקומדיה "תלמה" לצדה של ג'ון סקוויב והצטלם לסרטו של רידלי סקוט, "גלדיאטור 2" המשך לסרט המצליח, שם יגלם את גטה. בספטמבר 2024, נבחר השינגר לרשימת "10 השחקנים שכדאי לעקוב אחריהם" של מגזין "וראייטי" לשנת 2024.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | כיתה ח' | טרבור |  |
| 2018 | אלכס סטריינג'לב (אנ') | ג'וש |  |
| 2018 | ווקס לוקס (אנ') | איידן |  |
| 2019 | החשוד העיקרי (אנ') | ג'יימי מאנינג |  |
| 2020 | הכל דיבורים (אנ') | פרד |  |
| 2020 | חדשות העולם הגדול | ג'ון קאלי |  |
| 2021 | האישה בחלון | איתן ראסל |  |
| 2021 | Italian Studies | מאט | גם מפיק שותף |
| 2021 | רחוב הפחד – חלק 1: 1994 | סיימון קליוודה |  |
| 2021 | רחוב הפחד – חלק 2: 1978 | סיימון קליוודה |  |
| 2021 | רחוב הפחד – חלק 3: 1666 | אייזק/סיימון קליבודה |  |
| 2022 | עיניה התכולות | רנדולף באלינג'ר |  |
| 2023 | Hell of a Summer | ג'ייסון | גם מפיק |
| 2023 | בוצ'רס קרוסינג (אנ') | וויל אנדרוז |  |
| 2024 | תלמה | דני | גם מפיק בפועל |
| 2024 | קרייבן הצייד | דמיטרי סמרדיאקוב / זיקית |  |
| 2024 | נערי ניקל | הארפר |  |
| 2024 | גלדיאטור 2 | גטה |  |
| TBA | Pavements | בוב נסטנוביץ' (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2021 | מחתרת המסילה (אנ') | ארנולד רידג'יי הצעיר | 2 פרקים |
| 2021 | הלוטוס הלבן | קווין מוסבכר | תפקיד ראשי (עונה 1); 6 פרקים |
| 2022 | פאם וטומי | סת' ורשבסקי (אנ') | 4 פרקים |
| 2024 | In the Know | גינזבורג | דיבוב; פרק: "Thinksgiving" |
הערות שוליים

1 2  Tauer, Kristen (18 בדצמבר 2020). "Fred Hechinger and the Myth of the West". {{cite web}}:  (עזרה)
1 2  EW Staff Updated September 17, 1999 at 04:00 AM EDT, Art Matters, EW.com (באנגלית)
↑  Wind, weather & a wacko delay flights, New York Daily News
↑  Shraman Mitra, Fred Hechinger Plays Ethan Russell in The Woman in the Window. Here’s Everything We Know About Him., The Cinemaholic, ‏2021-05-14 (באנגלית אמריקאית)
↑  Jews in the News: Tanya Roberts, Natasha Leggero and Tiffany Haddish | Tampa JCCs and Federation, www.jewishtampa.com (באנגלית אמריקאית)
↑  Jenelle Riley, Variety’s 10 Actors to Watch: Ryan Destiny, Josh Rivera, Karla Sofia Gascón and More, Variety, ‏2024-09-19 (באנגלית אמריקאית)
↑  יאיר רוה, סבתא זפטה: מחווה פארודית לקלישאות סרטי האקשן, באתר כלכליסט, 7 באוגוסט 2024
| --- | --- |
בקרת זהויות :  NLI: 987012330406805171  LCCN: no2019164950  VIAF: 2400157470196722640009   WorldCat (עם VIAF): 2400157470196722640009
יוג'ין ויגנר

| --- | --- |

 לידה:  17 בנובמבר 1902 בודפשט, ממלכת הונגריה, האימפריה האוסטרו-הונגרית 
 פטירה:  1 בינואר 1995 (בגיל 92) פרינסטון, ארצות הברית 
 ענף מדעי:  פיזיקה, מתמטיקה
 מקום מגורים:  הונגריה, גרמניה, ארצות הברית
 מקום קבורה:  בית הקברות פרינסטון 
 מקום לימודים:  בית הספר התיכון הלותרני (1919)  האוניברסיטה הטכנית של ברלין (1925) 
 מנחה לדוקטורט:  מיכאל פולני 
 מוסדות:  אוניברסיטת פרינסטון (1930–1936)  אוניברסיטת פרינסטון (1938–1942)  פרויקט מנהטן (1942–1945)  אוניברסיטת פרינסטון (1946–1971)  אוניברסיטת ליידן (8 באוגוסט 1956–3 בדצמבר 1957)  אוניברסיטת ויסקונסין-מדיסון (1936–1938)  אוניברסיטת גטינגן (1927–1928)  האוניברסיטה הטכנית של ברלין (1928–1933)  המעבדה הלאומית באוק רידג' (1945–1946) 
 תלמידי דוקטורט:  ג'ון ברדין, Leonard Eisenbud, Rajmund Lewis Somorjai, Francis Joseph Narcowich, George Abraham Snow, Joseph O. Hirschfelder, קוניירס הרינג, אדווין תומפסון ג'יינס, Theodore Duddell Newton, William Tout Sharp, ויקטור וייסקופף, Ralph Zvi Roskies, פרדריק סייץ, Fred Tappert, אבנר שמעוני, Marcos Moshinsky 
 פרסים והוקרה:  מדלית ויגנר (1978)  פרס אלברט איינשטיין (1972)  חבר זר של החברה המלכותית (1970)  המדליה הלאומית למדעים (1969)  פרס ג'וסיה וילארד גיבס (1968)  הרצאת ג'ון פון נוימן (1966)  עמית החברה הפיזיקלית האמריקאית  פרס נובל לפיזיקה (1963)  מדליית מקס פלאנק (1961)  פרס אטומס פור פיס (1960)  פרס אנריקו פרמי (1958)  פרס לזכר ריצ'טמייר (1955)  מדליית פרנקלין (1950)  מדליית ההצטיינות (1946) 
 בן או בת זוג:  Amelia Frank  Mary Annette Wheeler  Eileen Clare-Patton Hamilton 
 צאצאים:  David Wheeler Wigner 
 הערות:  במקור יהודי אך המיר דתו
 תרומות עיקריות
 מחקרים בפיזיקה גרעינית, תרומתו לתאוריה של גרעין האטום והחלקיקים הבסיסיים ובייחוד התגלית והיישום של עקרונות הסימטריה הבסיסיים.
 חתימה:   
 
יוג'ין פול "אי. פי." ויגנר (בהונגרית: Wigner Jenő Pál, ינה פאל ויגנר; 17 בנובמבר 1902 – 1 בינואר 1995) היה פיזיקאי ומתמטיקאי יהודי-הונגרי-אמריקאי. אחד מאבות הפיזיקה הגרעינית וממשתתפי פרויקט מנהטן. זכה בפרס נובל לפיזיקה לשנת 1963.
קורות חייו > ילדות ולימודים

ויגנר נולד בבודפשט שבאוסטרו-הונגריה למשפחה יהודית. אביו היה מנהל מפעל לעיבוד עורות. מגיל חמש למד בעזרת מורים פרטיים. בגיל אחת עשרה אובחן כחולה בשחפת ונשלח להחלים בהרי האלפים האוסטריים. לאחר שישה שבועות התברר כי ההבחנה הייתה שגויה אך את השבועות שעברו בינתיים העביר בפתרון בעיות מתמטיות.
ויגנר חגג בר מצווה חילונית, אולם למד יהדות אצל רב כמו כל התלמידים היהודים בבית הספר התיכון הלותרני (אנ') בבודפשט, אותו סיים בהצטיינות (חברו לספסל הלימודים היה המדען לעתיד ג'ון פון נוימן, שנה אחת מתחתיו). ב-1920 ויגנר החל את לימודיו ב אוניברסיטה למדעים הטכניים וכלכלה של בודפשט (אנ'), ומשלא היה מרוצה מרוחב הקורסים שניתנו שם, עבר ללמוד הנדסה כימית באוניברסיטה הטכנית של ברלין. שם פגש, במסגרת הרצאות שבועיות שניתנו במסגרת החברה הגרמנית לפיזיקה (אנ'), מדענים כמקס פלאנק, ורנר הייזנברג ואלברט איינשטיין.
כחלק מתגובתם לשלטון הקומוניסטי של בלה קון בהונגריה ב-1919 ולהתבלטות של יהודים במשטר זה, משפחת ויגנר ברחה לאוסטריה, עם נפילת המשטר שבה להונגריה והמירה את דתה לנצרות בזרם הלותרניזם. מאוחר יותר בחייו הסביר ויגנר שזו "לא הייתה החלטה דתית בלב שלם, אלא החלטה אנטי-קומוניסטית".
קריירה ותרומות מדעיות מרכזיות > קריירה בגרמניה

בברלין החל ויגנר לעבוד במכון הקיסר וילהלם (לימים מכון מקס פלאנק) תחת מורו מייקל פולאני, שהנחה את עבודת הדוקטור של ויגנר בנושא "היווצרות והתפרקות מולקולות". ויגנר שב לבודפשט אך לאחר תקופה קצרה שב לברלין למכון הקיסר וילהלם ב-1926 כאסיסטנט של קרל ויסנברג עמו עבד שישה חודשים בקריסטלוגרפיה, לה תרם לדוגמה את המונח של תא ויגנר - זייץ. לאחר מכן עבד תחת ריצ'רד בקר ובמשך שני סמסטרים למד את התחום החדש של מכניקת הקוונטים וכן את תורת החבורות. ב-1927 עבר ל-אוניברסיטת גטינגן כעוזרו של המתמטיקאי דויד הילברט אך הקדיש את זמנו לפיזיקה. ב־1931 ניסח והוכיח את משפט ויגנר (אנ') שמגדיר את האופן בו פעולות המרה (טרנספורמציות) במרחב כמו הזזה, וסיבוב, וכן היפוך זמן ושיקוף מוצגות במרחב הילברט של המצבים של מערכת קוונטית. משפט זה והשלכותיו מהויים תרומה מרכזית ליסודות התאוריה של מכניקת הקוונטים, ועשה לו שם בעולם המדעי. בשנות השלושים חקר גם את גרעין האטום.
קריירה ותרומות מדעיות מרכזיות > קריירה מוקדמת בארצות הברית

בשנת 1930 אוניברסיטת פרינסטון גייסה את ויגנר יחד עם פון נוימן, למשרות מרצה למשך שנה. עם תום השנה, פרינסטון הציעה להם משרות הוראה לחמש שנים, בהיקף של שישה חודשים בשנה; את ששת החודשים הנותרים בילה ויגנר כמרצה באוניברסיטה הטכנית בברלין. עם עלייתו לשלטון של היטלר מצאו מקלט בארצות הברית. בפרינסטון פגש שוב את איינשטיין ואף את פול דיראק, שגם נשא לאישה את מאנצי, הצעירה משתי אחיותיו.
מבין תרומותיו הרבות בשנות השלושים לפיזיקה ומתמטיקה נציין את החיזוי והוכחת הקיום של גביש ויגנר (אנ'), בשנת 1934. זוהי פאזה חדשה של גביש קוונטי המורכב מאלקטרונים בלבד, על רקע חיובי אחיד. התאוריה אוששה על ידי חוקרי מכון ויצמן למדע במחקר שפורסם בשנת 2019 במגזין Science, עבור מבנה גבישי של כשישה אלקטרונים, במערכת חד־ממדית.
אוניברסיטת פרינסטון לא חידשה את חוזהו ב-1936, וויגנר עבר למדיסון, בירת ויסקונסין שם הציעה לו אוניברסיטת ויסקונסין–מדיסון משרה. הוא נשא לאישה סטודנטית לפיזיקה בשם אמליה פרנק אך זו נפטרה ב-1937. ויגנר התאזרח בארצות הברית וב-1938 חזר והצטרף לאוניברסיטת פרינסטון.
ב־1939, לקראת פרוץ מלחמת העולם השנייה, השתכנע על ידי ידידו לאו סילארד שגרמניה עובדת על פיתוח נשק גרעיני המבוסס על ביקוע אורניום. ויגנר סייע לסילארד להיפגש עם איינשטיין, ולשכנעו לחתום על מכתב איינשטיין-סילארד אל הנשיא רוזוולט, שגרם ישירות לייזום פרויקט מנהטן לבניית פצצת גרעין, בו שיחק ויגנר חלק פעיל וחשוב.
קריירה ותרומות מדעיות מרכזיות > פרויקט מנהטן

עם תחילץ הפרויקט בקיץ 1942 ויגנר הצטרף למעבדה המטלורגית ב אוניברסיטת שיקגו ועמד בראש צוות מחקר שהופקד על תכנון ובניה של כור גרעיני שיפיק פלוטוניום באיכות צבאית. באותו זמן לא היה עדיין כור פעיל - ויגנר היה נוכח בעת הפעלת הכור הגרעיני הראשון על ידי פרמי בדצמבר 1942. התכנון הראשוני שבו בחר ויגנר לייצור פלוטוניום היה מבוסס על שימוש במים לקירור ובפחמן להאטת הנייטרונים המשתחררים בעת ביקוע גרעין האורניום 235, המשמשים ליצירת תגובת שרשרת מבוקרת המקיימת את פעולת הכור. גם תוך כדי עבודת המחקר השימושי במסגרת פרויקט מנהטן היו לויגנר תגליות מדעיות חשובות כגון אפקט ויגנר ומטריצת R לריאקציות גרעיניות. ב 1946 התמנה למנהל המחקר ופיתוח במעבדות קלינטון בטנסי (לימים המעבדות הלאומיות באוק רידג'). בזכות תרומותיו לפרויקט מנהטן הוענקה לויגנר ב 1946 The Medal of Merit, אות הכבוד הגבוה ביותר המוענק לאזרח אמריקאי על ידי נשיא ארצות הברית. ב־1947 חזר לכהן כפרופסור באוניברסיטת פרינסטון. היקף ורוחב הישגיו ותרומותיו המדעיים, לפיזיקה ומתמטיקה מאוד ייחודיים: כחמישים מונחים, מושגים ותופעות קרויות על שמו.
קריירה ותרומות מדעיות מרכזיות > חיים אישיים והשנים המאוחרות

ב-1941 נישא בשנית, למרי אנט וילר, פיזיקאית בוגרת אוניברסיטת ייל ופרופסור במכללת ואסר ואוניברסיטת רטגרס ממנה פרשה לגמלאות בשנת 1964, ונפטרה ב־1977. לזוג נולדו בן ובת. ב־1979 נישא בשלישית ל איילין קלייר פאטון-המילטון.
לאחר מלחמת העולם השנייה ויגנר היה חבר בכמה ועדות של הממשל בארצות הברית: המועצה הלאומית למחקר (NRC), הקרן הלאומית למדע (ארצות הברית), והוועדה המייעצת הכללית של הוועדה לאנרגיה אטומית של ארצות הברית. ויגנר זכה בפרסים וכיבודים רבים, ששיאם בהענקת פרס נובל לפיזיקה בשנת 1963. ויגנר זכה במחצית הפרס והמחצית השנייה נחלקה בין שני פיזיקאים אחרים. הציטוט של ועדת הפרס הזכיר את "תרומותיו לתיאוריה של גרעין האטום והחלקיקים האלמנטריים, במיוחד באמצעות גילוי העקרונות הבסיסיים של סימטריה והשימוש בהם." כיהן כפרופסור לפיזיקה מתמטית בפרינסטון עד פרישתו ב-1971.
ב-1960 פרסם מאמר "פילוסופי" שעורר הדים, בו הביע דעה בדבר היעילות הבלתי סבירה של המתמטיקה בפתרון בעיות במדע הטבע (ראה קישור חיצוני מטה).
ב-1992 פרסם את זכרונותיו, ושלוש שנים לאחר מכן נפטר בפרינסטון, ניו ג'רזי.
ראו גם

משפט ויגנר-אקרט
התפלגות חצי המעגל של ויגנר
תא ויגנר-זייץ
חברו של ויגנר
כריסטופר גורהאם

| --- | --- |

 לידה:  14 באוגוסט 1974 (בן 50) פרזנו, קליפורניה, ארצות הברית ארצות הברית 
 שם לידה:  Christopher David Gorham 
 מדינה:  ארצות הברית 
 תקופת הפעילות:  מ-1997 
 מקום לימודים:  בית הספר לתאטרון, סרטים וטלוויזיה של UCLA  אוניברסיטת קליפורניה בלוס אנג'לס  בית הספר התיכון ע"ש תיאודור רוזוולט 
 מספר צאצאים:  3
 פרופיל ב-IMDb
 
כריסטופר גורהאם (באנגלית: Christopher Gorham; נולד ב-14 באוגוסט 1974) הוא שחקן ובמאי קולנוע אמריקאי.
ביוגרפיה

גורהאם נולד בפרזנו, קליפורניה לדייוויד גורהאם, רואה חשבון מוסמך, ולקת'רין גורהאם, אחות בית ספר. יש לו תואר ראשון בקולנוע ותיאטרון מאוניברסיטת קליפורניה בלוס אנג'לס. בעת לימודיו בקולג', עסק בסוגי ספורט רבים, בין היתר באמנויות לחימה, סייף, גלגיליות וריקודים סלוניים.
קריירה

תפקידו הראשון היה בתפקיד אורח של דניאל&לוקאס בסדרה "Spy Game" ב-1997, ובהמשך השנה שיחק במשך ארבעה פרקים בסדרת הנעורים הפופולרית "שולחן לחמישה" ובסרט "חיים לא רגילים".
בשנת 1999 קיבל גורהאם את אחת הדמויות ראשיות, בתפקיד של הריסון ג'ון בסדרה של The WB,‏ "צעירים לנצח", אותו גילם במשך שתי עונות עד לסיומה של הסדרה.
בהמשך הופיע גורהאם במספר סדרות מדע בדיוני, וכיכב בסדרות "אודיסאה 5" ו"ג'ייק 2.0". שיחק גם בסדרות "פליסיטי" ו"ללא עקבות". ב-2001, כיכב בסרט הקולנוע "הצד האחר של גן עדן" לצד אן האת'וויי
בשנת 2004 לוהק לתפקיד של ד"ר מיילס מק'ב בסדרה "חקירה רפואית" (NBC). שנה לאחר מכן, הוא לקח חלק בסדרת הטלוויזיה קצרת הימים "טיפול משפחתי" (CBS). הוא ביצע את התפקיד הראשי בסרט הטלוויזיה של ABC Family,‏ "Relative Chaos".
שלוש שנים לאחר סיום הסדרה "ג'ייק 2.0", גורהאם עבד בשנית עם יוצר הסדרה סילביו הורטה, הפעם על תפקיד משני בסדרה "בטי". גורהאם משחק בסדרה את הנרי גראבסטיק, מושא אהבתה המרכזי של גיבורת הסדרה בטי סוארז (אמריקה פררה). החל מהעונה השנייה, הוא החל לעבוד במשרה מלאה בסדרה. ב-2008, הוא עזב את הסדרה, אך חזר לסיום העונה השלישית והרביעית.
בשנת 2008 שיחק בתפקיד ראשי בסדרת טלוויזיה של CBS, "הארפר'ס איילנד" בתור הנרי דאן.
בשנים 2010–2014 הוא שיחק במשך חמש עונות את התפקיד הראשי בסדרת הטלוויזיה "פרשיות סמויות" ברשת הטלוויזיה USA, בה הוא משחק את הסוכן העיוור אוגי אנדרסון, שמדריך את המתלמדת הצעירה אנני ווקר (פייפר פראבו), סוכנת CIA זוטרה, בעבודתה החדשה. הסדרה צברה רייטינג גבוה בארצות הברית כבר מן הפרק הראשון, והוזמנה לה עונה נוספת.
חיים אישיים

בשנת 2000 גורהאם נשוי לשחקנית אָנֵל לופז ששיחקה לצדו בסדרה "צעירים לנצח", והייתה בת זוגו בקולג'. לזוג שלושה ילדים; שני בנים שנולדו ב-2001 ו-2003 ובת, שנולדה בינואר 2009. בנו הבכור, לוקאס, אובחן כלוקה בתסמונת אספרגר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | חיים לא רגילים | וולט |  |
| 2000 | Dean Quixote | פלה |  |
| 2001 | הצד האחר של גן עדן | ג'ון גרובר |  |
| 2010 | My Girlfriend's Boyfriend | אית'ן ריד |  |
| 2011 | Answer This! | פול טארסון |  |
| 2011 | על הקצה | כריס |  |
| 2012 | גיבור של מישהו אחר | דניס סאליבן |  |
| 2014 | ליגת הצדק: מלחמה | בארי אלן/פלאש | דיבוב |
| 2015 | ליגת הצדק: כס אטלנטיס | בארי אלן/פלאש | דיבוב |
| 2016 | ליגת הצדק נגד הטיטאנים הצעירים | בארי אלן/פלאש | דיבוב |
| 2016 | A Boy Called Po | דייוויד וילסון |  |
| 2017 | We Love You, Sally Carmichael! | סיימון הייז | גם במאי |
| 2018 | מותו של סופרמן | בארי אלן/פלאש | דיבוב |
| 2019 | שלטונם של הסופרמנים | בארי אלן/פלאש | דיבוב |
| 2019 | The Other Side of Heaven 2: Fire of Faith | ג'ון גרובר |  |
| 2020 | ליגת הצדק האפל: מלחמת אפוקליפס | בארי אלן/פלאש | דיבוב |
| 2020 | לילה אחד במיאמי | ג'וני קרסון |  |
| 2023 | באטמן: האבדון שהגיע לגותהאם (אנ') | אוליבר קווין / החץ הירוק | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | Spy Game | דניאל / לוקאס | פרק: "Nobody Ever Said Growing Up Was Easy" |
| 1998-1997 | שולחן לחמישה | אליוט | 4 פרקים |
| 1998 | באפי ציידת הערפדים | ג'יימס סטנלי | פרק: "I Only Have Eyes for You" |
| 1998 | Vengeance Unlimited | ג'ייסון הרינגטון | פרק: "Noir" |
| 1999 | הצלצול הגואל: הכיתה החדשה | מארק קרלסון | פרק: "Liz Burns Eric" |
| 2001-1999 | צעירים לנצח | הריסון ג'ון | תפקיד ראשי (2 עונות); 43 פרקים |
| 2002-2001 | פליסיטי | טרבור אודונל | 8 פרקים |
| 2003-2002 | אודיסאה 5 | נייל טאגרט | תפקיד ראשי; 19 פרקים |
| 2003 | עיר משגשגת | גורדון סינקלייר | פרק: "Monster's Brawl" |
| 2003 | CSI | קורי | פרק: "Crash and Burn" |
| 2003 | ללא עקבות | ג'וש אברהמס | פרק: "Victory for Humanity" |
| 2004-2003 | ג'ייק 2.0 | ג'ייק פולי | תפקיד ראשי; 16 פרקים |
| 2005-2004 | חקירה רפואית | ד"ר מיילס מקבי | תפקיד ראשי; 20 פרקים |
| 2006-2005 | טיפול משפחתי | בנג'מין בארנס | תפקיד ראשי; 22 פרקים |
| 2006 | Relative Chaos | דיל ג'ילברט | סרט טלוויזיה של ABC Family |
| 2010-2006 | בטי | הנרי גראבסטיק | תפקיד ראשי (עונות 2-1) תפקיד אורח (עונות 4-3); 35 פרקים |
| 2008 | הבאטמן | וויליאם מאלורי | דיבוב; פרק: "The End of the Batman" |
| 2009-2008 | האי של הרפר | הנרי דאן | תפקיד ראשי; 13 פרקים |
| 2014-2010 | פרשיות סמויות | אוגי אנדרסון | תפקיד ראשי (5 עונות); 75 פרקים |
| 2011 | אהבה נושכת | דייל | פרק: "Boys to Men" |
| 2012 | שוות בקליבלנד | קייסי | פרק: "Tangled Web" |
| 2014 | עד עצם היום הזה | וולש / הקוסם מארץ עוץ | 3 פרקים |
| 2016 | Heartbeat | וייט | 2 פרקים |
| 2016 | Full Circle | ריק דאנדרס | תפקיד ראשי (עונה 3); 10 פרקים |
| 2017 | מרוששות | בובי | 8 פרקים |
| 2017 | הקוסמים | ג'ון גיינס | 3 פרקים |
| 2019-2018 | רעבים | בוב ברנרד | תפקיד ראשי (2 עונות); 22 פרקים |
| 2019 | משפחה מודרנית | בראד | פרק: "Perfect Pairs" |
| 2022-הווה | סנגור במבחן | טרבור אליוט | תפקיד ראשי; 10 פרקים |
| 2023 | נאשמים (אנ') | ג'ייסון נייט | פרק: "Morgan's Story" |
נגבה

ערך זה עוסק בקיבוץ בדרום. אם התכוונתם לאונייה "נגבה", ראו .
| --- | --- |
מגדל המים המנוקב
מדינה: ישראל ישראל
מחוז: הדרום
מועצה אזורית: יואב
גובה ממוצע: ‎82 מטר
תאריך ייסוד: 1939
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 872 תושבים
 מפת מיקום  מפה דינמית   (למפת השפלה מוגדלת) נגבה(למפת השפלה רגילה) נגבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נגבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נגבה31°39′42″N 34°40′57″E﻿ / ﻿31.6615439879903°N 34.6825125168936°E﻿ / 31.6615439879903; 34.6825125168936  heמפת היישובים של מועצה אזורית יואב (in English: Yoav Regional Council) באדום - נגבה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://negba.org.il
נֶגְבָּה הוא קיבוץ מתנועת הקיבוץ הארצי השומר הצעיר באזור מישור החוף הדרומי ליד הערים קריית מלאכי, קריית גת ואשקלון השייך למועצה אזורית יואב. שטח הקיבוץ כ-12,000 דונם.
מקור שמו של הקיבוץ הוא בבראשית, י"ג, י"ד: "וה' אָמַר אֶל-אַבְרָם שָׂא נָא עֵינֶיךָ וּרְאֵה, מִן-הַמָּקוֹם אֲשֶׁר-אַתָּה שָׁם, צָפֹנָה וָנֶגְבָּה, וָקֵדְמָה וָיָמָּה".

באתוס הישראלי מוכרת נגבה בזכות המערכה על נגבה במלחמת העצמאות.
גאולת הקרקע

אדמות נגבה נגאלו בראשית שנות ה-30, כאדמת זיבורית -שאינה מניבה יבולים, מידי ערביי בית עפה על ידי גואלי האדמות מגדרה, יואב צוקרמן ועשהאל צוקרמן.
הקמה

הקיבוץ הוקם על ידי גרעין "גבעת גנים" של חברי השומר הצעיר מפולין, אליו הצטרפו החברים הפולנים של גרעין "שמיר" שרוב חבריו עלו מרומניה. היישוב הוקם ב-12 ביולי 1939 כיישוב חומה ומגדל, בסיוע חברי קיבוץ גבעת ברנר. בעת הקמתה הייתה נגבה הנקודה היהודית הדרומית ביותר בכל ארץ ישראל, למעט מגורי העובדים במפעל המלח בסדום על חוף ים המלח.
בתחילה נקראה הנקודה בית עפה על שם הכפר הערבי הסמוך או "גבעת גנים" כשם הגרעין המייסד, ולאחר כשנה הוסב שמו ל"נגבה" כדי לסמל את השאיפה להתיישבות יהודית בנגב.
המערכה על נגבה

החלטת החלוקה הותירה את הקיבוץ בתחומי המדינה היהודית.
כשפרצה מלחמת העצמאות היה נגבה היישוב היהודי הדרומי ביותר בארץ ישראל, למעט יישובי הנגב ולסדום. עם פלישת המצרים ב-15 במאי 1948 התקדם צבאם ותפס את משטרת עיראק-סודאן, ששלטה על הכביש לנגב ועל קיבוץ נגבה השוכן למרגלותיה. נוסף למשטרה תפסו המצרים משלטים ויישובים ערביים בסביבות הקיבוץ, ומשם תקפו את התחבורה לנגב ואת נגבה, שהפריעה לתנועת המצרים בציר אשקלון-חברון-ירושלים. במקום נערכו קרבות כבדים נגד הצבא המצרי וערביי האזור.
למרות ההתקפות המצריות הכבדות שנסתייעו במטוסים, בטנקים ובתותחים, לא עלה בידם לכבוש את הקיבוץ. נגבה נהרסה, אך מגיניה התחפרו בבונקרים, בתעלות ובעמדות, ומשם המשיכו בעמידתם האיתנה בפני ההתקפות החוזרות ונשנות, שנמשכו כשלושה חודשים. במבצע יואב הובס הצבא המצרי, וב-9 בנובמבר 1948, לאחר כמה ניסיונות נפל, נכבשה משטרת עיראק סודן על ידי כוחות צה"ל. בכך באה הרווחה לחברי נגבה שהחלו מיד בשיקום הריסותיה.
עמידת הקיבוץ במערכה על נגבה, הפכה לסמל של עקשנות ונחישות בה עמדו מעטים מול רבים.
הנצחה וזיכרון

בשנת 1953 הוצבה במקום אנדרטת המגינים לזכר החללים בסמוך לבית העלמין הצבאי, המציינת את אחוות הלוחמים: חבר וחברה של הקיבוץ עם חיל לוחם. אנדרטה זו פוסלה על ידי הפסל נתן רפופורט. גם מגדל המים המנוקב בפגזי האויב נותר כזכר למערכה הכבדה.
מול האנדרטה ניצב טנק לוקסט M22 כתחליף לטנק המצרי שנבלם מדרום לקיבוץ ב-12 ביולי 1948.
ליד שער הקיבוץ נמצא שחזור של מבנה חומה ומגדל.
כלכלה

תושבי הקיבוץ מתפרנסים מגידולי שדה רפת גן (בשיתוף קיבוץ גבעת ברנר) ומשני מפעלי תעשייה. במקום יש מוזיאון פתוח, תחת כיפת השמים, הכולל דגם משוחזר של יישובי "חומה ומגדל", טנק מצרי שהשתתף בהתקפה על הקיבוץ והושמד, ומגדל המים המנוקב מפגזים, שנותר כמו שהוא.
עם בוגרי ותושבי הקיבוץ נמנים בין השאר חברי הכנסת לשעבר אבשלום וילן וענת מאור, האלוף במי"ל יוסי פלד, המחזאי אריה חן והטייס אלוף ההפלות גיורא אבן אפשטיין.
ספורט

ענף הכדורעף נחשב לספורט מאוד פופולרי בקיבוץ. קבוצת הכדורעף הייצוגית "הפועל נגבה" זכתה באליפות ליגת העל בכדורעף בעונת 1961/62.
גלריה

הטרקטור והמחרשה הראשונים בנגבה
שיקום קיבוץ נגבה ב-1949 על ידי חברי גרעיני הנח"ל
בתים חדשים בנגבה
אנדרטת המגינים: חברה, חבר וחייל – פסל בעיצוב נתן רפפורט
שחזור של חומה ומגדל ליד הקיבוץ
יום העלייה לקרקע בנגבה, בתמונה משה שרתוק, לפניו ומשמאל יוסף וויץ. חמישי מימין ישראל ברזילי, 1939
הטנק המצרי ממלחמת העצמאות בנגבה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אורי דרומי, הלוחמת מעמדה 6, באתר הארץ, 10 ביולי 2007
↑  נתן, נגבה, דבר, 14 באוגוסט 1939
↑  זאב וילנאי, היישוב החדש - בית עפה, דבר, 19 ביולי 1939
↑  שמות ליישובים חדשים, דבר, 8 ביולי 1940
| --- | --- |
בקרת זהויות :  NLI: 987007467849905171  BnF: cb11985504g (data) 
נגבה ממוקמת בקצה הדרומי של האזור העיקרי של ישראל, והקרובה ביותר למובלעת יישובי הנגב המנותקים. המפה נכונה ל 16 במאי 1948
ארבע העונות (להקה)

| --- | --- |

 מקום הקמה:  ניוארק 
 תקופת הפעילות:  1960–1977 1979 ואילך
 סוגה:  רוק 
 חברת תקליטים:  האחים וורנר רקורדס 
 פרסים והוקרה:  היכל התהילה של הרוק אנד רול (1990) 
 פרופיל ב-IMDb
 חברים
 בוב גאודיו טומי דה-ויטו פרנקי ואלי ג'ו לונג 
 
ארבע העונות (באנגלית: The Four Seasons) היא להקת פופ אמריקנית מהעיר ניו יורק שהגיעה לשיא הצלחתה בשנות השישים והשבעים, וממשיכה לפעול בהרכבים משתנים עד היום.
היסטוריה

פרנקי ואלי היה ילד פלא שהקליט שירים וגם כשגדל, היה קול הפַאלסֶטוֹ לסימנו המסחרי. יחד עם טומי דה-ויטו הקים את הלהקה The Variatones שבשנת 1956 קיבלה חוזה הקלטה בחברת תקליטי RCA ושינתה את שמה לשם The Four Lovers. הלהיט היחיד שהקליטה, You’re the Apple of my eye, הגיע למקום ה-62 במצעד האמריקאי.
בשנת 1959 הקליט ולי את הלהיט I go ape. בשנת 1960 הצטרף ניק מאסי ללהקה והמפיק בוב קרו לקח אותה תחת חסותו. ב-1961 הצטרף ללהקה בוב גאודיו מלהקת Royal Teens והשלים את ההרכב שהתפרסם בהמשך. בפברואר 1962 שינתה הלהקה את שמה לארבע העונות. חצי שנה לאחר מכן הקליטה הלהקה בחברת Vee-Jay את להיטה הראשון שנכתב ב-15 דקות על ידי בוב גאודיו ונקרא במקור Terry, בהמשך Jackie ולבסוף Sherry. הלהיט הגיע לראש המצעד האמריקאי וכמוהו גם הלהיט השני של הלהקה Big girls don’t cry והלהיט השלישי Walk like a man (שב-1985 חודש על-ידי דיוויין וב-1993 הפך ללהיט הנושא של הסרט גברת דאוטפייר). בהמשך זכו ארבע העונות לשני להיטים שהגיעו למקום השלישי - Candy girl ו-(Dawn (go away שכבר הוקלט בחברת התקליטים החדשה של הלהקה - Mercury, נאבק בהצלחה במתקפת הפלישה הבריטית ולא הגיע לפסגה רק בגלל I want to hold your hand ו-She Loves You של הביטלס. בשנים הבאות הקליטו ארבע העונות שרשרת של להיטים מצליחים והגיעו לשיא עם Rag doll שהגיע לפסגת המצעד האמריקאי ולמקום השני במצעד הבריטי.
במקביל החל פרנקי ולי ב-1967 בקריירת סולו, הגיע למקום השני במצעד האמריקאי עם Can't Take My Eyes Off You שהפך ב-1997 ללהיט הסרט "תאוריית הקשר", והמשיך עם להיטים נוספים שהצליחו פחות עד שבחצי השני של שנות ה-70 הגיע פעמיים לפסגה עם My eyes adore you ועם Grease מהמחזמר גריז. גם להקת ארבע העונות דעכה בסוף שנות ה-60 ובתחילת שנות ה-70, ולאחר שב-1972 חתמה על חוזה עם חברת התקליטים מוטאון, חזרה גם היא להצליח במקביל לפרנקי ולי עם הלהיט Who loves you שהגיע למקום השלישי ב-1975 ועם הלהיט December ‘63 (oh, what a night שכבש את הפסגה ב-1976. ב-1977 הודיע פרנקי ולי על עזיבת הלהקה, אם כי ארבע העונות התאחדה בלעדיו למסע הופעות ב-1980 והמשיכה להופיע בעשרים השנים הבאות.